CELEX: C2006/326/91
Language: et
Date: 2006-12-30 00:00:00
Title: Kohtuasi C-461/06 P: Elleniki Etaireia Pnevmatikis Idioktisias AE (AEPI) 18. novembril 2006 esitatud apellatsioonkaebus Euroopa Ühenduste Esimese Astme Kohtu (neljas koda) 5. septembri 2006.  aasta otsuse peale kohtuasjas T-242/05: AEPI versus komisjon

30.12.2006   
            
            
               ET
            
            
               Euroopa Liidu Teataja
            
            
               C 326/45
            
         Elleniki Etaireia Pnevmatikis Idioktisias AE (AEPI) 18. novembril 2006 esitatud apellatsioonkaebus Euroopa Ühenduste Esimese Astme Kohtu (neljas koda) 5. septembri 2006. aasta otsuse peale kohtuasjas T-242/05: AEPI versus komisjon
   (Kohtuasi C-461/06 P)
   (2006/C 326/91)
   Kohtumenetluse keel: kreeka
   Pooled
   
      Apellatsioonkaebuse esitaja: Elleniki Etaireia Pnevmatikis Idioktisias AE (AEPI) (esindaja: advokaat T. K. Asprogerakas-Grivas)
   
      Teine menetluspool: Euroopa Ühenduste Komisjon
   Apellatsioonkaebuse esitaja nõuded
   
               —
            
            
               Tunnistada käesolev apellatsioonkaebus vastuvõetavaks;
            
         
               —
            
            
               tühistada tervikuna Esimese Astme Kohtu (neljas koda) 5. septembri 2006. aasta otsus kohtuasjas T-242/05, mis registreeriti nimetatud kohtu kantseleis numbri 303852 all;
            
         
               —
            
            
               tunnistada 4. juunil 2005. aastal (EÜ asutamislepingu artikli 230 alusel) apellatsioonkaebuse esitaja poolt Euroopa Ühenduste Esimese Astme Kohtule esitatud hagi vastuvõetavaks ja teha selle alusel kas Euroopa Kohtu või vaidlustatud otsuse teinud Esimese Astme Kohtu poolt otsus, millega rahuldatakse selles esitatud nõuded eelkõige selles esitatud väidete osas;
            
         
               —
            
            
               mõista apellatsioonmenetluse kohtukulud välja kostjalt.
            
         Väited ja peamised argumendid
   Eespool viidatud apellatsioonkaebuses väidetakse, et:
   
               a)
            
            
               vaidlustatud otsusega jäeti hagi rahuldamata, võttes vastu Euroopa Ühenduste komisjoni poolt esitatud vastuvõetamatuse väite, ilma et seejuures oleks arvestatud subjektiivse õigusega õiguskaitsele, mille kohaselt peab igal juhul läbi vaatama mistahes kohtusse pöördunud kodaniku hagi tervikuna ja kogu ulatuses ja mille kohaselt tehtud otsus peab olema piisavalt ja seaduspäraselt põhjendatud;
            
         
               b)
            
            
               ehkki vaidlustatud otsuses tunnustatakse seda, et konkurentsieeskirjade rikkumise valdkonnas on Euroopa Ühenduste komisjonil kaalutlusõigus, ei ole otsuses sellegipoolest kontrollitud, kas komisjon tegutses oma kaalutlusõiguse lubatud piirides või ületas neid, kuna igal juhul ja mistahes haldusasutusel on keelatud ületada talle usaldatud kaalutlusõiguse piire;
            
         
               c)
            
            
               vaidlustatud kohtuotsuses tunnistatakse täiesti vastuvõetamatul moel, et konkurentsieeskirjade rikkumise korral tegutseb Euroopa Ühenduste komisjon väljaspool igasugust järelevalvet ja juhul, kui talt nõutakse selgitusi, on tal võimalik kohtuliku kontrolli teostamist vältida esitades lihtsalt vastuvõetamatuse vastuväite.